راساگه یی که آستون آرخانگلسک ها د اوچه وه دس خلک فینو-اوگریک ره وندیاری بیه. نوم جاگه یا فره یی د آرخانگلسک د رئزشت فینو-اوگریک گرته بیه. خلک فینو-اوگریک د گات کومره ولات نووگورد د ایچه جم کاری بینه و کارگوپول د اولین بار د آرنگیا دماتری د سال 1146 اومائه، اوسه نوم شنکورسک د سال 1315 زایشتی سی ای آستون اومائه. و نوم سولویچنگودسک د سده 14 زایشتی سی اولین بار ره وندیاری بیه. د سده سینزه زایشتی تاجریا نووگوردی رسسن وه دریا اسبئ و ایچه د دیدجا تجارت پوس خز فره سیشو ورتیه گر بی. اوسه نووگوردیا د رایا اویی اوچه نفوذ کردن و د دره یا و بال گلالیا پر او اوچه ایسجا بیین. جاگه یا ویرگارمن اصلی د آستون آرخانگلسک ونونن پونژیه که ها د اونگا که اونگا خوش ها د میناوه وینالند د وینالند شمالی، پنیژیه که ها د لا گلال پنیگا، سرزمین مزن که ها د لا گل مزن و سرزمین پوموریه که پوموریه ها د بال او دریا اسبئ. را اویی اصلی که تاجریا ونه بیشتر وه کار گرتن را اویی گلال ولگا و شکسنا که ها د لا گلال اساویانکا که ای گلال میریزه د دریاچه نیکوسکویه. نها د واجگو بیین نووگورد د سال 1478 زایشتی ای آستون و راساگه بی وه یه گل د زیرنخیزیا دوک نشین گپ مسکو تا سال 1703 زایشتی وینا شارا اصلی تجارت و اموری د دوک نشین گپ مسکو بی. تا سال 1708 که پتر گپ امپراطور تزار روس ای ولات نه گرت و ای امپراطور فرمانداری آرخانگلسک نه ره وندیاری کرد و اوسه ای فرمانداری بی وه هفتمی فرمانداری گپ امپراطوری روسیه. د سال 1708 زایشتی که سن پترزبورگ ره وندیاری بی و نها وه بندر مورمانسک که بال او بی یخی داشت ره وندیاری بی آرخانگلسک نشق کلیتی خوشه د دس ده. ولی سی نهاجوری و مئن جوریا د قطو شمال که د سال 1830 زایشتی بیشتر بی ای آستون جاگه دمایی خوشه دواره جوری کرد. د سالیا 1918 و 1919 زایشتی فرمانداری آرخانگلسک نشق کلیتی د جئن مینجاولاتی روسیه داشت. د روز دوئم آگوست سال 1918 نیرویا جئنی بریتانیا و امریکا آرخانگلسک نه گرتن و اوسه بی که اوبلاست شمالی د اوچه ره وندیاری بی تا سال 1920 زایشتی که ارتش سور د نو آستون آرخانگلسک نه آزاد کرد ایچه زیر نخیز نیرویا یکاگرته د جئن جهونی اول بی. د سال 1930 که کومره ولاتیا یکاگرته شوروی اوسنی چن گل ازمایشکاری سی اموری هومبهری نه د ای ولات شرو کرد تا سال 1990 که ای رجیم واجگو بی د ای آستون سامونه اموری هومبهری بی. دگات سقوط رجیم کمونیستی هومبهری حال و بار اموری آرخانگلسک فره گن بی الوت د سالیا ایسنی حال و بار اموری آرخانگلسک بیتر بیه.